section_heading: Povijest
paragraph_text: Bobovišća se razvijaju tek nakon uporne borbe za otcjepljenje od milnarske župe 1687. godine. Tada, naime, dobivaju kapelana, a 1750. postaju samostalna župa. Iz akata o otcjepljenju vidi se da se Bobovišća nazivaju još i Stanac Dolac. Skupa s Ložišćem to je mjesto imalo 1674. godine 220 stanovnika, 1681. 240, 1705. 260, a 1718. oko 300 žitelja. U 18. stoljeću oba mjesta dosegla su 500 stanovnika. Crkva svetog Jurja koja se započela graditi 1656. postala je središnja župna crkva za oba spomenuta naselja.